EL Επίσημη Εφημερίδα της Ευρωπαϊκής Ένωσης C 90/17

Συνοπτικό δελτίο κοινοποιούμενο από τα κράτη μέλη σε σχέση με τις κρατικές ενισχύσεις που χορηγούνται σύμφωνα με τον κανονισμό (ΕΚ) αριθ. 1/2004 της Επιτροπής, της 23ης Δεκεμβρίου 2003, σχετικά με την εφαρμογή των άρθρων 87 και 88 της Συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας γεωργικών προϊόντων

(2007/C 90/06)

Αριθμός ενίσχυσης: XA 111/06

Κράτος μέλος: Ηνωμένο Βασίλειο

Περιφέρεια: Ανατολική Αγγλία

Τίτλος του καθεστώτος ενίσχυσης: Βελτίωση της ανταγωνιστικότητας του τομέα γεωργικών προϊόντων διατροφής της Ανατολικής Αγγλίας

Νομική βάση: Section 5 of the Regional Development Agencies Act 1998.

Δαπάνη που προβλέπεται στο πλαίσιο του καθεστώτος:

29 Δεκεμβρίου 2006-31 Μαρτίου 2007 120 000 GBP 1η Απριλίου 2007-31 Μαρτίου 2008 240 000 GBP 1η Απριλίου 2008-31 Μαρτίου 2009 240 000 GBP

Μέγιστη ένταση ενίσχυσης: Η ένταση της ενίσχυσης είναι 100 %

Ημερομηνία εφαρμογής:

Διάρκεια του καθεστώτος ενίσχυσης: Έως τις 31 Μαρτίου 2009

Στόχος της ενίσχυσης: Τομεακή ανάπτυξη. Το καθεστώς θα παρέχει συμβουλευτικές και ενημερωτικές υπηρεσίες καθώς και υπηρεσίες κατάρτισης στους γεωργούς, στις επιχειρήσεις που ελέγχονται από γεωργούς (farmer controlled businesses ή FCB) και σε άλλες συλλογικές επιχειρήσεις που εγγράφονται στο πλαίσιο της αλυσίδας γεωργικού εφοδιασμού στην Ανατολική Αγγλία

Το καθεστώς θα παρέχει συμβουλές σε θέματα συνεργασίας με σκοπό τη βελτίωση των επιδόσεων και της αποτελεσματικότητας των γεωργικών εκμεταλλεύσεων και την παροχή βοήθειας για τη βελτίωση της εμπορίας των γεωργικών προϊόντων

Οι ενισχύσεις καταβάλλονται δυνάμει του άρθρου 14 του κανονισμού (ΕΚ) αριθ. 1/2004 και ως επιλέξιμες δαπάνες θεωρούνται οι δαπάνες των υπηρεσιών παροχής συμβουλών και διοργάνωσης προγραμμάτων κατάρτισης.

Σχετικός(-οί) τομέας(-είς): Το καθεστώς απευθύνεται κυρίως στις επιχειρήσεις που δραστηριοποιούνται στην παραγωγή γεωργικών προϊόντων, και συγκεκριμένα σιτηρών και αροτραίων καλλιεργειών και ερυθρού κρέατος. Ωστόσο, μπορούν επίσης να επωφεληθούν ορισμένες επιχειρήσεις που δραστηριοποιούνται σε άλλους τομείς της ευρύτερης αλυσίδας γεωργικού εφοδιασμού (όπως η μεταποίηση και η εμπορία). Το καθεστώς είναι ανοικτό στις επιχειρήσεις που παράγουν (μεταποιούν ή εμπορεύονται) σιτηρά και άλλες αροτραίες καλλιέργειες, χοίρειο, βόειο και πρόβειο κρέας ή προϊόντα με βάση τα προϊόντα αυτά.

Ονομασία και διεύθυνση της χορηγούσας αρχής:

East of England Development Agency The Business Centre Station Rd Histon Cambridge CB4 9LQ United Kingdom

Ιστότοπος: http://www.eeda.org.uk/files/Improving_competiveness.pdf

Μπορείτε επίσης να έχετε πρόσβαση στις πληροφορίες σχετικά με το εν λόγω καθεστώς διαβάζοντας τον συγκεντρωτικό κατάλογο του Ηνωμένου Βασιλείου στο Διαδίκτυο σχετικά με τα καθεστώτα κρατικών ενισχύσεων στη γεωργία τα οποία τυγχάνουν απαλλαγής:

http://www.defra.gov.uk/farm/policy/state-aid/setup/exist-exempt.htm

Άλλες πληροφορίες: Το καθεστώς θα είναι ανοικτό σε όλες τις επιχειρήσεις που δραστηριοποιούνται στην αλυσίδα εφοδιασμού γεωργικών προϊόντων οι οποίες μεταποιούν ή εμπορεύονται προϊόντα τα οποία δεν περιλαμβάνονται στο παράρτημα 1 της συνθήκης για την ίδρυση της Ευρωπαϊκής Κοινότητας. Οι ενισχύσεις στις σχετικές επιχειρήσεις καταβάλλονται σύμφωνα με τον κανονισμό (ΕΚ) αριθ. 69/2001 της Επιτροπής σχετικά με τις ενισχύσεις de minimis ή οποιονδήποτε κανονισμό τον αντικαθιστά

Οι δικαιούχοι δεν έχουν τη δυνατότητα επιλογής του παρόχου της υπηρεσίας. Πάροχος της υπηρεσίας θα είναι τα English Farming and Food Partnerships (Αγγλικά εταιρικά σχήματα αγροτικής ενασχόλησης και τροφίμων) που επιλέγονται και αμείβονται σύμφωνα με τις αρχές της αγοράς.

Υπογραφή και ημερομηνία εξ ονόματος του Υπουργείου Περιβάλλοντος, Τροφίμων και Αγροτικών Υποθέσεων (αρμόδια αρχή του Ηνωμένου Βασιλείου).

Neil Marr

Agricultural State Aid Advisor

Defra

8B 9 Millbank

c/o 17 Smith Square

London SW1P 3JR

United Kingdom

Αριθμός ενίσχυσης: XA 112/06

Κράτος μέλος: Ηνωμένο Βασίλειο

Περιφέρεια: North West Regional Development Agency

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Lancashire Tea Company Limited.

Νομική βάση: The Governments powers for Regional Selective Assistance (RSA) and Selective Finance for Investment in England (SFIE) are provided in Section 7 of the Industrial Development Act 1982. Section 7(1) of the Act provides for financial assistance to be given on a discretionary basis in order to provide, maintain or safeguard employment in the Assisted Areas (AAs). Offers of assistance in England are subject to the consent of the Treasury.

Προβλεπόμενη ετήσια δαπάνη βάσει του καθεστώτος ή συνολικό ποσό της μεμονωμένης ενίσχυσης που χορηγείται στην εταιρεία: Στο πλαίσιο της Επιλεκτικής Χρηματοδότησης Επενδύσεων (SFIE) καταβάλλεται επιχορήγηση ύψους 83 000 GBP σε δύο δόσεις, για περίοδο 18 μηνών.

Μέγιστη ένταση ενίσχυσης: Η επιχορήγηση SFIE ύψους 83 000 GBP ισοδυναμεί με το 30 % της συνολικής κεφαλαιουχικής δαπάνης της εταιρείας για το έργο (276 000 GBP).

Ημερομηνία εφαρμογής: Το έργο αναμένεται να αρχίσει στις 29 Δεκεμβρίου 2006.

Διάρκεια του καθεστώτος ή της μεμονωμένης ενίσχυσης: Η επιχορήγηση θα καταβληθεί σε δύο δόσεις εφόσον επιτευχθούν οι στόχοι της κεφαλαιουχικής δαπάνης, της δημιουργίας θέσεων απασχόλησης και της αύξησης της παραγωγικότητας. Οι τελικές πληρωμές θα καταβληθούν την 31η Μαρτίου 2009.

Στόχος της ενίσχυσης: Στόχος είναι η περιφερειακή ενίσχυση. Η επιχορήγηση είναι σύμφωνη με το άρθρο 7 του κανονισμού (ΕΚ) αριθ. 1/2004 της Ευρωπαϊκής Επιτροπής που αφορά τις επενδύσεις στην παραγωγή, μεταποίηση και εμπορία γεωργικών προϊόντων. Οι επιλέξιμες δαπάνες συνδέονται με την αγορά νέων εγκαταστάσεων και εξοπλισμού, δηλαδή μιας μηχανής συσκευασίας τροφίμων σε πακέτο, μιας μηχανής περιτυλίγματος με αλουμινόχαρτο, μιας μηχανής συσκευασίας σε σακούλες και βοηθητικού εξοπλισμού.

Σχετικός(-οί) τομέας(-είς): Η κύρια δραστηριότητα της Lancashire Tea Company Limited είναι η μεταποίηση και συσκευασία σε σακουλάκια τεΐου αναμεμειγμένου σύμφωνα με μια ιδιαίτερη μέθοδο της περιοχής.

Όνομα και διεύθυνση της χορηγούσας αρχής:

North West Regional Development Agency PO Box 37, Renaissance House Centre Park Warrington WA1 1XB United KIngdom

Διεύθυνση στο Διαδίκτυο: http://www.nwda.co.uk/RelatedContent.aspx?area=86&subarea=252&item=20029190203189955

Στο κάτω μέρος της σελίδας επιλέξτε τον σύνδεσμο Defra State Aid στη δεξιά πλευρά.

http://defraweb/farm/policy/state-aid/setup/exist-exempt.htm

Άλλες πληροφορίες: Η εν λόγω επιχορήγηση καταβάλλεται στο πλαίσιο του καθεστώτος «Επιλεκτικής Χρηματοδότησης Επενδύσεων »το οποίο εγκρίθηκε ως«Επιλεκτική Περιφερειακή Ενίσχυση »υπ' αριθ. N731/2000. Ωστόσο, αποκλείεται η έγκριση της μεταποίησης προϊόντων του Παραρτήματος 1 δυνάμει του καθεστώτος N731/2000· τα προϊόντα της εταιρείας Lancashire Tea εμπίπτουν στο παράρτημα 1. Συνεπώς, η επιχορήγηση κοινοποιείται δυνάμει του κανονισμού (ΕΚ) αριθ. 1/2004. Η εταιρεία Lancashire Tea Company Ltd έχει την έδρα της στο Merseyside που είναι περιφέρεια του στόχου 1.

Το έργο θα είναι επίσης επιλέξιμο για τα καθεστώτα εγγύησης δανείων που συνιστούν επίσης κρατικές ενισχύσεις. Η σώρευση ενισχύσεων δεν θα οδηγήσει σε υπέρβαση της μέγιστης έντασης ενίσχυσης (50 %).

Οι λεπτομέρειες των στόχων της προσφοράς διατίθενται στο πλήρες κείμενο του εγγράφου.

Υπογραφή και ημερομηνία εξ ονόματος του Υπουργείου Περιβάλλοντος, Τροφίμων και Αγροτικών Υποθέσεων (αρμόδια αρχή του Ηνωμένου Βασιλείου)

Neil Marr

Agricultural State Aid Advisor

Defra

8B 9 Millbank

c/o 17 Smith Square

London SW1P 3JR

United Kingdom